Marlborough måtte nu rette sin opmærksomhed væk fra de flygtende fjerder og give Churchill ordre til at indsætte mere infanteri i en storm mod Blenheim. Orkneys infanteri, Hamiltons britiske brigade og St Pauls hannoveranere rykkede over de nedtrampede hvedemarker til hytterne. Hårde mand-mod-mand kampe tvang efterhånden franskmændene ind mod landsbyens centrum i og omkring den muromkransede kirkegård, som var blevet forberedt til forsvar. Hay og Ross' afsiddede dragoner blev også sat ind, men led under et modangreb fra regimenterne fra Artois og Provence under ledelse af oberst de la Silvière. Oberst Belvilles hannoveranere blev også indsat i slaget for at afstive og opmuntre dragonerne og gik endnu en gang til angreb. De allieredes fremgang var langsom og vanskelig, og ligesom forsvarerne led de store tab.<ref>Falkner: ''Blenheim 1704,'' p. 95</ref>
[[Fil:Battle of Blenheim Diorama.jpg|thumb|right|250px|[[Diorama]] af slaget på museet i Höchstädt. I mellemgrunden bryder allieret kavaleri igennem og presser Tallards eskadroner væk fra slagmarken. Forgrunden viser de voldsomme kampe i og omkring Blenheim.]]
Historie